b"\n_START_ARTICLE_\nCultura apen\xc3\xadnica\n_START_SECTION_\nSocietat\n_START_PARAGRAPH_\nLa gent de la cultura apen\xc3\xadnica es dedicava al pasturatge alp\xc3\xad; portava el bestiar als prats i boscos de les muntanyes centrals d'It\xc3\xa0lia. Vivien en petits llogarets, situats en llocs defensables. Durant l'estiu, muntaven campaments temporals, o vivien en coves i abrics rocosos, prop de les pastures. El seu entorn no es limitava necess\xc3\xa0riament a la muntanya; la seua cer\xc3\xa0mica s'ha trobat al Capitoli de Roma i en illes com  Lipari i Ischia._NEWLINE_La cer\xc3\xa0mica \xc3\xa9s brunyida, incisa amb espirals, meandres, i zones geom\xc3\xa8triques, plenes de punts i guionets transversals. A Isquia s'ha trobat una associaci\xc3\xb3 amb els per\xc3\xadodes hel\xc2\xb7l\xc3\xa0dics LHII i LHIII, i a Lipari, amb LHIIIA, que es remunten a l'edat del bronze tard\xc3\xa0, com la definida a Gr\xc3\xa8cia i a l'Egeu."